**Kyu Sakamoto** (japansk: 坂本 九 – *Sakamoto Kyū*, født **Hisashi Sakamoto** (坂本 九 – *Sakamoto Hisashi*), født 10. desember 1941, død 12. august 1985) var en japansk sanger og skuespiller, best kjent for verdenssuksessen «Ue o Muite Arukō» («Sukiyaki»). Sangen solgte i 13 millioner eksemplarer verden over og toppet hitlister i både Nord-Amerika og Europa – inkludert Norge. Etter suksessen dro Sakamoto på verdensturné i 1963–1964, og han fikk en bred karriere som sanger og skuespiller hjemme i Japan. 

Han døde imidlertid bare 43 år gammel, da han var passasjer om bord Japan Airlines Flight 123 som styrtet i august 1985. Med 520 omkomne er denne ulykken fremdeles den dødeligste flyulykken der kun ett fly har vært involvert.

Bakgrunn
--------

### Gjennombrudd

Kyu Sakamoto hadde siden tenårene spilt i ulike band, blant annet The Drifters. I 1960 sang han i bandet Danny Iida and Paradise Kings, som slo gjennom med flere hitsingler i Japan. Sakamoto forlot imidlertid bandet like etter og fikk stor suksess med låten «Ue o muite arukō» i 1961. En britisk plateprodusent oppdaget låten da han besøkte Japan og lanserte den i Storbritannia i 1963 under tittelen «Sukiyaki». Sangen ble raskt populær over hele Europa og Nord-Amerika, og den toppet den amerikanske Billboard-listen i tre uker i juni 1963. I Norge lå sangen på toppen av VG-lista i syv uker.

Kyu Sakamoto var gjest i en spesialutgave av *Hylands hörna* i oktober 1964.
Verdenssuksessen gjorde Sakamoto til et kjent navn, og han turnerte USA og Europa fra sommeren 1963 til vinteren 1964. Blant annet gjestet han Sverige og tv-programmet *Hylands hörna* under en spesialsending i forbindelse med Sommer-OL i Tokyo i oktober 1964.

### Etter «Sukiyaki»

Sakamoto fikk imidlertid begrenset internasjonal suksess etter «Sukiyaki». Han tok seg inn på Billboard-listen i 1963 med «China Nights (Shina no yoru)», som nådde en 58. plass. Albumet *Sukiyaki and Other Japanese Hits* nådde nummer 14 på Billboard Pop Albums chart i 1963 og lå på listen i 17 uker. Etter dette hadde Sakamoto ingen sanger eller album inne på de amerikanske salgslistene, og karrieren hans begrenset seg i stor grad til Japan.

### Død

12. august 1985 var Sakamoto blant passasjerene om bord på Japan Airlines Flight 123 fra Tokyo til Osaka. Like etter avgang fikk flyet problemer på grunn av dekompresjon i halepartiet. Flyet styret i et fjell i Gunma i Kantō-regionen, og 520 mennesker omkom. Blant de omkomne var Kyu Sakamoto, som ble 43 år gammel. Ulykken er fremdeles den dødeligste flyulykken i verden der kun ett fly har vært involvert.

Sakamoto er gravlagt i Chōkoku-ji-tempelet i Minato i Tokyo.

Referanser
----------

1. ↑   Autorités BnF, oppført som Kyu Sakamoto, BNF-ID 13993059c[Hentet fra Wikidata]
2. ↑   Find a Grave, oppført som Kyu Sakamoto, Find a Grave 20896, besøkt 9. oktober 2017[Hentet fra Wikidata]
3. ↑  Sætre, Eivind M. (15. august 2018). «Kyu Sakamoto - Sukiyaki - GV-musikk.no». Arkivert fra originalen 6. september 2021. Besøkt 6. september 2018.
4. ↑  «The story behind the #1 hit song Sukiyaki – Japan Info». *Japan Info* **(engelsk)**. Besøkt 17. februar 2018.
5. ↑  «'Sukiyaki' på VG-lista». *VG-lista*. 1963. Besøkt 17. februar 2018.
6. ↑  «Kyu Sakamoto». *Billboard*. Besøkt 17. februar 2018.
7. 1 2  «Kyu Sakamoto | Biography & History | AllMusic». *AllMusic*. Besøkt 17. februar 2018.
8. ↑  Kawai, Hiroshi (12. august 2015). «Wine left by singer Kyu Sakamoto who died in 1985 JAL crash treasured by his family». The Asahi Shimbun. Arkivert fra originalen 18. desember 2015. Besøkt 31. januar 2016.  «Arkivert kopi». Archived from the original on 18. desember 2015. Besøkt 17. februar 2018. CS1-vedlikehold: Uheldig URL (link)
9. ↑  «Kyu "Kyu-chan" Sakamoto» **(engelsk)**. Find a Grave. Besøkt 8. november 2010.

Eksterne lenker
---------------

* (ja) Offisielt nettsted Rediger på Wikidata

* (en) Kyu Sakamoto – kategori av bilder, video eller lyd på Commons Rediger på Wikidata
* (en) Kyū Sakamoto på Internet Movie Database Rediger på Wikidata

* (fr) Kyū Sakamoto på Allociné Rediger på Wikidata

* (en) Kyū Sakamoto hos TV Guide Rediger på Wikidata

* (en) Kyū Sakamoto hos The Movie Database Rediger på Wikidata
* (en) Kyū Sakamoto på Apple Music Rediger på Wikidata

* (en) Kyū Sakamoto på Discogs Rediger på Wikidata

* (en) Kyū Sakamoto på MusicBrainz Rediger på Wikidata

* (en) Kyū Sakamoto på Spotify Rediger på Wikidata

* (en) Kyū Sakamoto på Last.fm Rediger på Wikidata

* (en) Kyū Sakamoto på Genius — sangtekster Rediger på Wikidata

* (en) Kyū Sakamoto på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** BNF **·** BNF (data) **·** SUDOC **·** NDL **·** CiNii **·** BBC Things **·** MusicBrainz **·** Discogs **·** AllMusic
 |